CELEX: 62015TN0772
Language: sl
Date: 2015-12-29 00:00:00
Title: Zadeva T-772/15: Tožba, vložena 29. decembra 2015 – Quanta Storage/Komisija

14.3.2016   
            
            
               SL
            
            
               Uradni list Evropske unije
            
            
               C 98/49
            
         Tožba, vložena 29. decembra 2015 – Quanta Storage/Komisija
   (Zadeva T-772/15)
   (2016/C 098/64)
   Jezik postopka: angleščina
   
      Stranki
   
   
      Tožeča stranka: Quanta Storage, Inc. (Taoyuan City, Tajvan) (zastopniki: B. Hartnett, Barrister, O. Geiss, odvetnik, in W. Sparks, Solicitor)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Komisije z dne 21. oktobra 2015 v zadevi AT.39639 – Optični pogoni v zvezi s postopkom na podlagi člena 101 PDEU in člena 53 Sporazuma EGP, v delu, v katerem se nanaša na tožečo stranko, razglasi za ničen;
            
         
               —
            
            
               podredno, zniža globo, naloženo tožeči stranki in
            
         
               —
            
            
               toženi stranki naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet razlogov.
   
               1.
            
            
               Prvi tožbeni razlog, s katerim tožeča stranka trdi, da je Komisija kršila njeno pravico do obrambe, obveznost obrazložitve in pravico do dobrega opravljanja.
               
                           —
                        
                        
                           Izpodbijani sklep temelji na ugotovitvi kršitev, o katerih tožeča stranka v upravnem postopku ni bila obveščena.
                        
                     
                           —
                        
                        
                           Izpodbijani sklep temeljni na predpostavkah o transparentnosti na trgu, ki jih Komisija ni v celoti preiskala.
                        
                     
         
               2.
            
            
               Drugi tožbeni razlog, s katerim tožeča stranka navaja, da neskladje med izrekom spornega sklepa in obrazložitvijo Komisije v zvezi s trajanjem kršitve v odnosu do družbe Hewlett Packard pomeni očitno napačno uporabo prava in kršitev obveznosti obrazložitve.
            
         
               3.
            
            
               Tretji tožbeni razlog, s katerim tožeča stranka trdi, da Komisija ni dokazala in ni zadostno obrazložila tega, da je bila tožeča stranka udeležena pri enotni in trajajoči kršitvi.
               
                           —
                        
                        
                           Tožeča stranka pri domnevni kršitvi ni bila udeležena od 14. februarja 2008 do 9. aprila 2008.
                        
                     
                           —
                        
                        
                           Tožeča stranka pri domnevni kršitvi ni bila udeležena od 10. aprila 2008 do 27. oktobra 2008.
                        
                     
                           —
                        
                        
                           Tožeča stranka pri domnevni kršitvi ni bila udeležena 28. oktobra 2008.
                        
                     
                           —
                        
                        
                           Ni zadostnih dokazov za to, da se je tožeča stranka zavedala bodisi celotnega načrta kartela ali njegovega splošnega obsega in bistvenih značilnosti.
                        
                     
                           —
                        
                        
                           To, da Komisija ni dokazala zatrjevane kršitve, ima pravne posledice.
                        
                     
         
               4.
            
            
               Četrti tožbeni razlog, s katerim tožeča stranka navaja, da Komisija ni v skladu z zahtevanim pravnim in dokaznim standardom dokazala, da je pristojna za uporabo člena 101 PDEU in člena 53 Sporazuma EGP.
            
         
               5.
            
            
               Peti tožbeni razlog, s katerim tožeča stranka trdi, da je Komisija pri izračunu zneska globe napačno ugotovila dejansko stanje in napačno uporabila pravo ter kršila obveznost obrazložitve.
               
                           —
                        
                        
                           Komisija je pri izračunu osnovnega zneska napačno ugotovila dejansko stanje in napačno uporabila pravo ter ni navedla obrazložitve.
                        
                     
                           —
                        
                        
                           Komisija ni uporabila najboljših dosegljivih zneskov vrednosti prodaje tožeče stranke.
                        
                     
                           —
                        
                        
                           Komisija je pri izračunu osnovnega zneska kršila načelo enakega obravnavanja.
                        
                     
                           —
                        
                        
                           Komisija je pri ugotavljanju teže in olajševalnih okoliščin storila napake pri presoji.